Mikaela Shiffrin

**Mikaela Pauline Shiffrin** (sündinud 13. märtsil 1995 Vailis) on Ameerika Ühendriikide mäesuusataja. Ta on kõigi aegade kõige edukam mäesuusataja. Ta on võitnud 110 maailma karikasarja etappi ning jõudnud karikasarjas poodiumile 168 korral (seisuga märts 2026), neist 73 etapivõitu slaalomis, 22 suurslaalomis, 5 ülisuurslaalomis, 4 kiirlaskumises, 3 linnavõistluses, 2 paralleelslaalomis ja üks alpi kahevõistluses. Ta on ainuke mäesuusataja, kes on võitnud karikasaraja etappe kõigil Rahvusvahelise suusaföderatsiooni FIS kuuel mäesuusatamise alal.

Shiffrin tuli olümpiavõitjaks slaalomis 2014. aastal Sotši olümpiamängudel ja 2026. aastal Milano ja Cortina d'Ampezzo olümpiamängudel ning suurslaalomis 2018. aastal Pyeongchangi olümpiamängudel, kus sai ka hõbemedali alpi kahevõistluses.

Maailmameistriks on Shiffrin tulnud neljal korral slaalomis (2013, 2015, 2017, 2019), ühe korra suurslaalomis (2023), ülisuurslaalomis (2019), alpi kahevõistluses (2021) ja võistkondlikus kahevõistluses (2025). Maailmameistrivõistlustel on ta võitnud veel hõbemedalid slaalomis (2023), suurslaalomis (2017 ja 2021) ja ülisuurslaalomis (2023) ning pronksmedalid slaalomis (2021), suurslaalomis (2019) ja ülisuurslaalomis (2021). Kokku 15 maailmameistrivõistluste medaliga jagab ta medalite arvu esikohta saksa mäesuusataja Christl Cranziga.

Kuus korda, hooaegadel 2016–2017, 2017–2018, 2018–2019, 2021–2022, 2022–2023 ja 2025–2026on Shiffrin tulnud maailma karikasarja üldvõitjaks.

Ta on võitnud slaalomis maailma karika 2013., 2014., 2015., 2017., 2018.,
2019., 2023., 2024. ja 2026. aastal lõppenud hooajal, kahel korral (2019 ja
2023) suurslaalomis ning 2019. aastal ka ülisuurslaalomis.

2019. aastal sai temast esimene talisportlane, kes on ühel hooajal saanud 17 MK-etapivõitu.

2023. aastal valis ajakiri Time Shiffrini saja mõjukaima inimese hulka.

## Karjäär suusatajana
Mikaela õppis suusatama kolmeaastaselt koduhoovis Colorado osariigis Vailis. 15-aastaselt hakkas ta osalema Põhja-Ameerika karikasarja etappidel mäesuusatamises. Maailma karikasarjas jõudis ta 16-aastaselt esimest korda poodiumile slaalomis. Esimese karikasarja etapivõiduni jõudis Shiffrin 17-aastaselt 2012. aasta detsembris ning 2013. aastal võitis ta oma esimese karikasarja slaalomis, olles kõigi aegade noorim karikasarja võitja.  Enne 19-aastaseks saamist võitis Shiffrin olümpiakulla 2014. aasta taliolümpiamängudel Sotšis, olles kõigi aegade noorim olümpiavõitja slaalomis. Shiffrin on oma kätte koondanud kõikvõimalikud esikohad ja rekordid mäesuusatamises. Ainuke suurem ebaõnnestumine oli 2022. aasta taliolümpial, kus ta sõitis favoriidina rajalt välja nii slaalomis kui suurslaalomis ja jäi individuaalaladel medalita. Shiffrin jõudis sajanda karikasarja etapivõiduni 23. veebruaril 2025 slaalomis Sestrieris, teisel stardil pärast kahekuist vigastuspausi.

## Saavutused
### [[Taliolümpiamängud|Olümpiamängudel]]
* 2014  Sotšis
**  **olümpiavõitja** slaalomis
* 2018  Pyeongchangis
**  **olümpiavõitja** suurslaalomis
**  hõbemedal Alpi kahevõistluses
* 2026  Cortina d'Ampezzos
**  **olümpiavõitja** slaalomis

### [[Mäesuusatamise maailmameistrivõistlused|Maailmameistrivõistlustel]]
* 2013  Schladmingis
**  **maailmameister** slaalomis
* 2015  Beaver Creekis
**  **maailmameister** slaalomis
* 2017  Sankt Moritzis
**  **maailmameister** slaalomis
**  hõbemedal suurslaalomis
* 2019  Åres
**  **maailmameister** slaalomis
**  **maailmameister** ülisuurslaalomis
**  pronksmedal suurslaalomis
* 2021  Cortina d'Ampezzos
**  **maailmameister** Alpi kahevõistluses 
**  hõbemedal suurslaalomis
**  pronksmedal ülisuurslaalomis
**  pronksmedal slaalomis
* 2023  Courchevelis ja Méribelis
**  **maailmameister** suurslaalomis	
**  hõbemedal slaalomis
**  hõbemedal ülisuurslaalomis
### [[Maailma karikavõistlused mäesuusatamises|Maailma karikasarjas]]

#### Karikavõidud

* Mikaela Shiffrin on võitnud 18 MK-sarja karikat – (6 üldkarikat, 9 slaalomis, 2 suurslaalomis), 1 ülisuurslaalomis

* **Üldkarikas**
** **1. koht**: **2017, 2018, 2019, 2022, 2023, 2026**
* Slaalomi karikas
** **1. koht**: **2013, 2014, 2015, 2017, 2018, 2019, 2023, 2024, 2026**
* Suurslaalomi karikas
** **1. koht: 2019, 2023**
*Ülisuurslaalom
** **1. koht: 2019**

#### Hooaegade tulemused

:

#### Maailma karikasarja etapivõidud
Mikaela Shiffrin on (seisuga 26. märts 2026) jõudnud poodiumile 168 korral, millest 110 korda kõige kõrgemale astmele.

## Viited

## Välislingid

* Tulemused FIS-i lehel
* Profiil Ski-db.com lehel